laion/Wikipedia-Exotic huggingface dataset:
מועצת השורא של לוחמי הג'יהאד בסביבות ירושלים

מועצת השורא של לוחמי הג'יהאד בסביבות ירושלים (בערבית: مجلس شورى المجاهدين في أكناف بيت المقدس; תעתיק: מג'לס שורא אל-מג'אהדין פי אכנאף בית אל-מקדס, כונתה גם מועצת השורא של המוהג'אהדין) היא אחד הארגונים הבולטים ביותר של הג'יהאד הסלפי בחצי האי סיני, אף שמנהיגיה פעלו תקופות ארוכות מרצועת עזה. הארגון הוקם על ידי השייח' הישאם אל-סעדני, שהיה מנהיג הארגון צבאות הייחוד והג'יהאד בפלסטין. הוא הוחזק מאז מרץ 2011 בכלא החמאס, שוחרר באוגוסט 2012, וחודשיים אחר כך נהרג בסיכול ממוקד על ידי כלי טיס ישראלי יחד עם סגנו, והוחלף על ידי עבדאללה אל-אשקר. הארגון נוצר כארגון גג שכללה את צבאות הייחוד והג'יהאד בפלסטין לצד אנסר סנה, ארגון סלפי נוסף. פעולת הטרור הראשונה שבוצעה על ידי הארגון הייתה פיגוע בגבול ישראל–מצרים נגד שני כלי רכב של קבלנים שעסקו בהקמת גדר הגבול ישראל–מצרים ביוני 2012, בה נהרג אזרח ישראלי ושני מחבלים. לאחר הפיגוע פורסם סרטון של הארגון שבישר את הקמתו. הארגון ביצע במהלך מבצע עמוד ענן ירי רקטות מסיני לעבר כרם שלום ומועצה אזורית אשכול, ובתקופה שלאחר המבצע ביצע מספר שיגורים מרצועת עזה לעבר עוטף עזה. באפריל 2013 שיגרו פעילי הארגון שתי רקטות מסיני לעבר אילת. אחת מהם נפלה באתר בנייה באילת והשנייה נפלה בשטח ירדן. ייתכן כי הארגון אחראי גם למתקפת הטרור במפגש הגבולות ישראל-מצרים-רצועת עזה באוגוסט 2012, שכללה פריצת גדר הגבול לתוך הנגב. הארגון מפרסם את הודעותיו באמצעות אתר "אל-פורסאן" וכן מאמרים ופסיקות הלכה פרי עטו של "אבו בלאל". באוגוסט 2013 הכריז שר הביטחון, משה יעלון, על הארגון כהתאחדות בלתי מותרת. ב-11 בפברואר 2014 נשבעו חברי הארגון אמונים ל"מדינה האסלאמית בעיראק ובלבנט" (דאעש) - הידועה כיום בשמה הרשמי "המדינה האסלאמית". הארגון הוסף ב-20 באוגוסט 2014 לרשימת ארגוני הטרור הזרים של מחלקת המדינה של ארצות הברית והוסר ממנה במאי 2022. צבאות הייחוד והג'יהאד בפלסטין הג'יהאד הסלפי המלחמה בטרור בסיני משמעות הריגתו של השאם סעדיני, מבכירי הפעילים של הג'האד העולמי ברצועת עזה, שמצא את מותו בסיכול ממוקד של צה"ל, באתר מרכז המידע למודיעין ולטרור, 18 באוקטובר 2012 ניר יהב‏, חמאס שחרר מנהיג סלפי "שהיה מעורב בירי לישראל", באתר וואלה, 10 בדצמבר 2012 ממשלת הנייה במלכוד, באתר "IsraelDefense‏", 13 באוגוסט 2012 ניר יהב‏, כוננות בסיני: חשש מפיגוע נקם ביעדים ישראליים, באתר וואלה, 15 באוקטובר 2012 ח"א חיסל עוד מחבל ברצועה, באתר "IsraelDefense‏", 14 באוקטובר 2012 משמעות הריגתו של השאם סעדיני, מבכירי הפעילים של הג’האד העולמי ברצועת עזה, שמצא את מותו בסיכול ממוקד של צה”ל, באתר מרכז המידע למודיעין ולטרור, 18 באוקטובר 2012 מועצת השורא של לוחמי הקודש בקצווי ירושלים, ארגון ברצועת עזה המזוהה עם הג’האד העולמי, בולט לאחרונה כמבצע ירי רקטות לעבר ישראל מחצי האי סיני ומרצועת עזה, באתר מרכז המידע למודיעין ולטרור, 22 באפריל 2013 הכרזה על התאחדות בלתי מותרת, י"פ 6667 מיום 3 באוקטובר 2013 US designates Gaza al-Qaeda ally as terror group, The Times of Israel, ‏19 באוגוסט 2014 Foreign Terrorist Organizations, U. S. Dedparment of State איתמר אייכנר, אחרי 25 שנה: ארה"ב צפויה להסיר את "כך" מרשימת הטרור, באתר ynet, 15 במאי 2022 In the Matter of the Designation of Mujahidin Shura Council in the Environs of Jerusalem (and Other Aliases) as a Foreign Terrorist Organization A Notice by the State Department on 05/20/2022, Federalr Register ערך זה הוא קצרמר בנושא אסלאם ובנושא טרור. אתם מוזמנים לתרום לוויקיפדיה ולהרחיב אותו.
פסטיבל הספרים הבין-לאומי של אדינבורו

פסטיבל הספרים הבין-לאומי של אדינבורו הוא פסטיבל ספרותי המתרחש בשלושת השבועות האחרונים של חודש אוגוסט בכל שנה (בעיצומו של פסטיבל אדינבורו הכללי) בכיכר שארלוט, במרכזה של העיר אדינבורו בירת סקוטלנד. זהו הפסטיבל הגדול מסוגו בעולם, והוא מארח שיחות תרבותיות ופוליטיות רבות, ביחד עם תוכנית האירועים הוותיקים שלו לילדים. הפסטיבל מתרחש ביחד עם פסטיבל אדינבורו ופסטיבל הפרינג' של אדינבורו, כמו גם עם הפסטיבלים האחרים המרכיבים את פסטיבל אדינבורו. פסטיבל הספרים התקיים במקור באוהל באדינבורו בשנת 1983. בהתחלה הפסטיבל אירוע דו שנתי, והפך לשנתי בשנת 1997. נכון ל-2013, הפסטיבל הוא בין-לאומי ואחד מהגדולים בעולם. יש האומרים שאולי כתוצאה מזה, אדינבורו נקראת- "העיר הראשונה של אונסקו לספרות". יש מעל 700 אירועים לילדים ולמבוגרים בשלושת השבועות של הפסטיבל. האירועים נעים בין סדנאות כתיבה, אירועי חינוך, פאנלי דיונים, הרצאות ומופעים של סופרים בינלאומיים, משוררים, מוזיקאים והוגים. לצד התוכנית הכללית עומדת גם תוכנית לילדים. סדנאות, סיפורים, פאנלים, חתימות על ספרים וכו'. תוכנית הילדים פופולרית בקרב הציבור ובתי ספר כאחד וכעת מדורגים בה כמה ספרים מובילים בעולם שנקראו על ידי צעירים. תוכנית זו מושכת סופרים כמו ג'קלין וילסון, ג'ואן לינגרד, צ'רלי היגסון ואן פיין הפסטיבל מתקיים בקבוצה של אוהלים בגני כיכר שארלוט, אדינבורו, בקצה המערבי של רחוב ג'ורג'. כמו בכל הפסטיבלים הגדולים והמצליחים, פסטיבל הספרים הבינלאומי של אדינבורו צמח ממספר אירועים נלווים במהלך השנים. בשנים 2004 ו-2006 אירוע שנקרא "ארוחת צהריים צמאה" קידם את עצמו כחלופה זולה, שאינה ממסדית. בשנת 2008 היו שני פסטיבלים נפרדים הפועלים באותו הזמן כפסטיבל הספר הראשי. הראשון היה פסטיבל הספר באדינבורו פרינג', שהתקיים בחנות הספרים "וורד פאואר". השני הוא פסטיבל הספרים של הנמל המערבי, אשר מתרכז סביב חנויות ספרים יד שנייה באזור הנמל המערבי של העיר. זה האחרון כבר לא קשור לאוגוסט ואז כבר נערך בחודש יוני (2010), אוקטובר (2011) ונובמבר (2012). מטרת שני הפסטיבלים השוליים לספק אירועים ללא תשלום והם נראים כחלופה פחות רשמית לפסטיבל הראשי. מדיה וקבצים בנושא פסטיבל הספרים הבין-לאומי של אדינבורו בוויקישיתוף אתר האינטרנט הרשמי של פסטיבל הספרים הבין-לאומי של אדינבורו עיר הספרות העמותה למוציאים סקוטים כמה ממקבלי הפרסים בפסטיבל http://www.cityofliterature.com/ecol.aspx?sec=2&pid=3&item=1 [1] [2]
סמל חבל הבסקים

סמל חבל הבסקים הוא סמלה הרשמי של הקהילה האוטונומית חבל הבסקים שבספרד. הסמל מעוצב כמגן מחולק לרבעים שמבוססים על הסמלים ההיסטוריים של מחוזות חבל הבסקים. הרבע השמאלי העליון (הקנטון) מבוסס על סמלו של מחוז אלבה (Álava) המעוצב כשדה זהב שעליו מבצר כסף על סלע כסוף שעומד על תל ירוק. למבצר דלת ושני חלונות כחולים. מהגבעה יוצאת יד המניפה חרב, שתיהן כחולות. מימין למבצר עומד זקוף אריה אדום. הרבע השני מבוסס על סמלו של מחוז ביסקאיה והוא מעוצב כשדה כסף עם גבול זהב שעליו שמונה סאלטיירים אדומים. בשדה מופיעה גבעה חומה שעליה האלון של גרניקה, עץ המסמל את עצמאות הבסקים. גזע העץ חום ועליו ירוקים ומאחוריו צלב יווני לבן שזרועו התחתונה מוסתרת. הרבע השלישי מבוסס על סמלו של מחוז גיפוסקואה (Guipúzcoa) והוא מחולק לשדה זהב שבו שלושה עצים ירוקים מעל גלים בצבעי כחול ולבן המסמלים את מפרץ ביסקאיה. הרבע הרביעי כולו אדום. עד 1982 הוא הכיל את סמל נווארה, אולם ממשלת נווארה דרשה להסירו. הסמל מוקף בזרי אלון עם עלים ירוקים ובלוטים בצבעי ירוק וזהב, ייצוג נוסף של האלון מגרניקה. הסמל אומץ על ידי ממשלת חבל הבסקים ב-1936, אולם נאסר לשימוש לאחר הפסדם של הרפובליקנים, ובתוכם הבסקים, במלחמת האזרחים בספרד ועלייתו לשלטון של פרנסיסקו פרנקו. ב-1978 חזר הסמל לשימוש חוקי. מדיה וקבצים בנושא סמל חבל הבסקים בוויקישיתוף דגל חבל הבסקים באתר אוניברסיטת סנט אנדרוז הסמל באתר סמלי העולם
בית הקברות הצבאי בכפר ורבורג

בית הקברות הצבאי בכפר ורבורג הוא בית קברות צבאי אזורי השוכן בתחומי מושב כפר ורבורג שליד קריית מלאכי. מרבית חללי צה"ל הקבורים בו נפלו בקרבות בחזית הדרום במלחמת העצמאות. טמונים בו 218 חללים. לאחר הקמת המדינה התמקמה מפקדת חזית הדרום בכפר ורבורג, שנמצא אז בקו החזית עם הצבא המצרי שפלש לארץ ישראל מדרום. בעקבות זאת הוחלט לקבור בבית הקברות של המושב חללים של צה"ל שנפלו בקרבות בחזית זו, והחלקה שבה נקברו הוכרזה בהמשך כבית קברות צבאי. מעבר פתוח קיים בינו לבין בית הקברות האזרחי, הצמוד אליו. במרכז בית הקברות ובחלקה הדרומית בו נקברו 153 חיילים שנפלו בקרבות מלחמת העצמאות. בחלקה הצפונית בבית הקברות נקברו חיילי צה"ל מבני יישובי האזור שנפלו מאז תום מלחמת העצמאות. לצד שתי החלקות נבנתה בבית הקברות רחבת טקס ובה קיר זיכרון מסורתי. בית הקברות תוכנן על ידי האדריכל אשר חירם. לימים הוצבו בו לוחות זיכרון המספרים את סיפור הקרבות בחזית הדרום במלחמת העצמאות. חללי מלחמת העצמאות הטמונים באתר נפלו בקרבות חזית הדרום מאוקטובר 1948 ואילך – במהלך מבצע יואב לפריצת הדרך לנגב, כיבוש באר שבע ומבצע חורב. הם נקברו בתשעה קברי אחים. לצד קברי האחים נטמנו בצמוד זה לזה האחים אפרים וצבי גוּבֶּר, בניהם של מרדכי גובר ורבקה גובר ("אם הבנים"), מוותיקי המושב. הם נפלו במלחמה בהפרש של ארבעה חדשים זה מזה. על קבריהם הוקמה מצבה משותפת. זוג אחים נוסף שנקבר במקום הם משה ליכטר ויוסף יאירי-לייכטר, שנפלו ב-1948 וב-1952, בהתאמה. בחלקת מלחמת העצמאות נקבר גם עזרא רביע, לוחם האצ"ל, שנהרג ב-3 באפריל 1946 בהתקפת האצ"ל על תחנת רכבת בין יבנא לאיסדוד. הבריטים מצאו את גופתו והוא הובא לקבורה תחילה כאלמוני בכפר ורבורג. לימים הוקמה על קברו מצבה צבאית הנושאת את סמל האצ"ל במקום סמל צה"ל. בקרבת בית הקברות ניצבת אנדרטה לזכר בני המושב שנפלו במערכות ישראל, גם היא בתכנונו של אשר חירם. בית הקברות הצבאי בבאר טוביה מדיה וקבצים בנושא בית הקברות הצבאי בכפר ורבורג בוויקישיתוף בית הקברות באתר כפר ורבורג בית העלמין הצבאי כפר ורבורג, באתר יזכור הנתיון מעודכן לחודש דצמבר 2023. בבית הקברות קבורים 215 חיילי צה"ל (2017).
אור תועה

אור תועה (באנגלית: stray light) מתאר אור שלא נלקח בחשבון בשלב התכנון של מערכת אופטית. האור יכול להיות ממקור שנלקח בחשבון, אבל עבר דרך אחרת מהדרך שתוכננה, או שזהו אור שהגיע ממקור שלא נלקח בחשבון. האור הזה בדרך כלל מגביל את הטווח הדינמי של המערכת. הוא מגביל את ערך האות לרעש (SNR), או הניגודיות, על ידי הגבלת ההחשכה המרבית שהמערכת יכולה להגיע אליה. מכשירי מדידה אופטיים שעובדים עם אורך גל מונוכרומטי, כגון ספקטרומטר, מגדירים את אור תועה כאור שנמצא במערכת באורכי גל (צבעים) שונים מהתכנון. רמת האור התועה היא אחת המאפיינים הקריטיים במערכת. באופטיקה אסטרונומית, אור תועה מזוהר הרקיע יכול להגביל את היכולות לזהות עצמים עמומים. במקרה זה האור התועה הוא ממקורות אחרים שמתמקדים לאותו המקום כמו העצם העמום. אור תועה מהווה בעיה רצינית בתכנון של קורנוגרפים, שמשמשים לצפייה בעטרה של השמש. ישנם מס' מקורות של אור תועה. למשל: דמויות רפאים בסריגי עקיפה. אלו יכולים להיווצר על ידי שינוי מחזורי במרחב של החריצים בסריג, למשל. אור מפוזר לכיוון הטלסקופ מחלקיקים לאורך הדרך האופטית מהכוכב. החזרות ממשטחי עדשות. אור שנפלט על ידי רכיבים של המערכת האופטית. במערכות אינפרא-אדום, מקורו של אור תועה הוא בעיקר מקרינה תרמית. נרקיסיזם - במיוחד מקרינה תרמית מגלאי אינפרא אדום מוחזר לעצמו דרך העדשות. אור מפוזר ממשטחים שמייצבים את המבנה של המערכת האופטית. החזרה מפוזרת ממשטחים מראתיים לא מושלמים. דליפת אור דרך המעטפת של המערכת. ישנן מספר תוכנות לתכנון אופטי שמאפשרות לבדוק את האור התועה במערכת אופטית, למשל: ASAP FRED Zemax TracePro מתכננים יכולים להיעזר בתוכנות אלו כדי לחזות ולצמצם אור תועה במערכת הסופית.
דניאל נבו

דניאל נבו (נולד ב-1958) הוא דיפלומט ישראלי שכיהן כשגריר ישראל בירדן. נבו נולד וגדל בבאר שבע. הוא החל את שירותו במשרד החוץ בשנות ה-80. ביו תפקידיו כיהן כקונסול ישראל בסידני שבאוסטרליה, וכציר מדיני בשגרירות ישראל בעמאן, ולתקופה קצרה כממלא מקום השגריר שם. לאחר מכן היה מנהל מחלקת המים במשרד החוץ. בשנת 2009 החליטה הממשלה למנותו לשגריר ישראל בירדן. בזמן כהונתו נערכו בירדן הפגנות נגדו ונשמעו קריאות של חברי פרלמנט ירדנים לגירושו. בעקבות הפגנות אלה נאלץ נבו מספר פעמים להתפנות לישראל. בינואר 2010, זמן קצר לאחר שנכנס לתפקידו, נכשל ניסיון התנקשות בו לאחר ששיירה דיפלומטית ישראלית הותקפה בדרכה מעמאן לישראל. נבו עצמו, שהיה המטרה לפיגוע, לא היה בשיירה. נבו נשוי ואב לשלושה ילדים. ברק רביד, מדליקי המשואות של "הארץ" | השלום ממשיך בתוכו: דני נבו, שגריר ישראל בירדן, באתר הארץ, 22 באפריל 2015 דניאל נבו מונה לשגריר החדש בירדן, באתר nrg מעריב, 11 באוגוסט 2009 נכשל ניסיון התנקשות בשגריר ישראל בירדן, באתר חדשות 2, 14 בינואר 2010 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טרנס רוס

טרנט ג'יימס אלייז'ה רוס (באנגלית: Terrence James Elijah Ross; נולד ב-5 בפברואר 1991) הוא כדורסלן אמריקאי המשחק בעמדות הקלע והסמול פורוורד. רוס שיחק בתיכון ג'פרסון בפורטלנד בשנתיים הראשונות שלו, לאחר מכן שיחק שנה בתיכון הנוצרי מונטרוז. בין השנים 2010–2012 שיחק רוס באוניברסיטת וושינגטון. אחרי שנה ראשונה בינונית, בשנתו השנייה קלע 16.4 נקודות למשחק והחליט לאחר עונתו הטובה להירשם לדראפט ה-NBA. רוס נבחר על ידי טורונטו ראפטורס בבחירה השמינית של דראפט ה-NBA‏ 2012. ב-25 בינואר 2014, קלע רוס שיא קריירה של 51 נקודות (כולל 10 שלשות) במשחק הראפטורס מול לוס אנג'לס קליפרס. ב-16 בפברואר 2013, ניצח רוס את ג'רמי אוואנס בגמר תחרות ההטבעות של סוף-שבוע האולסטאר. רוס קיבל 58% מקולות הקהל בסיבוב הגמר. בעונה זאת שיחק רוס 73 משחקים, פתח מתוכם ב-2 משחקים בחמישייה הפותחת, וקיבל 17.0 דקות למשחק בהן קלע 6.4 נקודות למשחק. בנובמבר 2015 חתם רוס על הארכת חוזה בטורונטו, אשר נכנסה לתוקף בעונת 2016/2017, ל-3 עונות נוספות עבור כ-33 מיליון דולר. בפברואר 2017, לאחר 4 עונות וחצי בטורונטו, הועבר רוס בטרייד לאורלנדו מג'יק בתמורה לסרג' איבקה. לקראת עונת 2019/2020 חתם על הארכת חוזה באורלנדו ל-4 עונות נוספות עבור כ-54 מיליון דולר. ב-11 בפברואר 2023 שוחרר רוס מאורלנדו. ב-15 בפברואר 2023 לאחר 6 שנים באורלנדו, חתם רוס בפיניקס סאנס. מדיה וקבצים בנושא טרנס רוס בוויקישיתוף טרנס רוס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות המשחק בין הראפטורס לקליפרס, באתר basketball-reference.com רוס מסכם על הארכת חוזה בטורונטו, באתר sportsnet.ca,‏ 3 בנובמבר 2015 אורלנדו מג'יק מצרפת את רוס, באתר הקבוצה, 14 בפברואר 2017 אורלנדו מחתימה את רוס על הארכת חוזה, באתר הקבוצה, 6 ביולי 2019 רוס מסכם על חוזה באורלנדו, באתר bleacherreport.com,‏ 1 ביולי 2019
ברנדון באס

ברנדון סמואל באס (באנגלית: Brandon Samuel Bass; נולד ב-30 באפריל 1985) הוא כדורסלן אמריקאי המשחק בעמדת הפאוור פורוורד. באס נבחר על ידי ניו אורלינס הורנטס (כיום מוכרים כניו אורלינס פליקנס) בסיבוב השני של דראפט ה-NBA. הוא שיחק במשך שתי עונות עם ההורנטס, עד שחתם עם דאלאס מאבריקס ב-2007. הוא חתם עם המאבריקס ביולי 2007, ובאמצע עונת 2008/2009 הוא קלע זריקה שהביאה לג'ייסון קיד, חברו לקבוצה, את האסיסט ה-10,000 בקריירה שלו. באס חתם עם אורלנדו מג'יק ב-2009, והועבר לבוסטון סלטיקס ב-2011 בתמורה לגלן דייוויס ו-וון וייפר. במהלך עונתו הראשונה עם המאבריקס, הגיע באס לממוצעים של 12.5 נקודות ו-6.2 ריבאונדים ב-31.7 דקות למשחק. ב-21 במאי 2012, קלע באס שיא קריירה בפלייאוף, 27 נקודות, כדי לעזור לסלטיקס לנצח בשישה משחקים את פילדלפיה 76' בסיבוב הראשון של הפלייאוף. לרוע המזל, הסלטיקס הודחו בחמישה משחקים על ידי מיאמי היט בסיבוב השני. בין השנים 2016-2017 שיחק בקבוצת לוס אנג'לס קליפרס מליגת ה-NBA. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא ברנדון באס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל השחקן, באתר ה-NBA
החזית הדרומית (ברית המועצות)

החזית הדרומית היה שמה של קבוצת ארמיות של הצבא האדום בתקופת מלחמת העולם השנייה, שהשתתפה בשורת מערכות צבאיות בחזית המזרחית בשנים 1941-1943. החזית הוקמה לראשונה ב-22 ביוני 1941, מיד לאחר פלישת הצבא הנאצי לשטח ברית המועצות (מבצע ברברוסה) מכוחות שהשתייכו למחוז הצבאי אודסה. עם פתיחת המלחמה נגד גרמניה הנאצית לחמו יחידות החזית נגד הצבא הרומני בחזית שאורכו כ-700 ק"מ. לאחר תבוסות של החזית הדרום-מערבית בקרב אומן וקרב קייב החזית נסוגה לקו ההגנה החדש והתארגנה לאורך נהר הדנייפר. חלק מיחידות שהיו שייכות לחזית נותרו בעורף והגנו על אודסה הנצורה וחצי האי קרים סביב סבסטופול. אומנם ב-5 באוקטובר ארמיית הפאנצר הראשונה הגיע לחופי ים אזוב וכיתרה את הארמייה ה-18 הסובייטית. כ-100 אלף חיילים נפלו לשבי. יחידות החזית המשיכו לסגת וב-20 בנובמבר 1941 עזבו את רוסטוב על דון. אומנם כבר ב-28 בנובמבר 1941 העיר שוחררה מהגרמנים וזה היה אחד הניצחונות הראשונות של הצבא האדום במהלך שנת 1941. במהלך אביב-קיץ 1942 החזית ספגה תבוסות במהלך קרב חרקוב השני ומבצע וורונז'-וורושילובגרד. כתוצאה מכך, מפקד החזית רודיון מלינובסקי שוחרר מתפקידו והחזית פורקה. החזית הוקמה בפעם השנייה על בסיס יחידות של חזית סטלינגרד. החזית השתתפה בקרב על קווקז ובקרבות לשחרור אוקראינה המזרחית ורוסטוב על דון בסוף 1943 שמה של החזית שונה לחזית האוקראינית הרביעית. איוואן טיולנב (יוני-אוגוסט 1941) דמיטרי ריאבישב (אוגוסט-אוקטובר 1941) יעקב צ'רביצ'נקו (אוקטובר-דצמבר 1941) רודיון מלינובסקי (דצמבר 1941-יולי 1942) אנדריי יריומנקו (ינואר-פברואר 1943) רודיון מלינובסקי (פברואר-מרץ 1943) פיודור טולבוחין (מרץ-אוקטובר 1943)
סמל אנדלוסיה

סמל אנדלוסיה הוא סמלה הרשמי של הקהילה האוטונומית אנדלוסיה שבספרד. הסמל מציג את גיבור המיתולוגיה היוונית הרקולס, לבוש בעור האריה מנמאה ולרגליו שני אריות מזהב. מצידיו שני עמודים איוניים בצבע כסף שכותרותיהם זהב, המייצגים את עמודי הרקולס, מוטיב המופיע גם בסמל ספרד. מעל שני העמודים מופיעה קשת בצבעי דגל אנדלוסיה, ירוק, לבן וירוק שעליה כתובת לטינית בזהב: "DOMINATOR HERCULES FUNDATOR", דהיינו הרקולס, השליט המייסד. האמרה מסמלת את הסיפור המיתולוגי על הרקולס שיצר את החיבור בין הים התיכון ובין האוקיינוס האטלנטי. בתחתית נמצאת במה מוזהבת שעליה דגל אנדלוסיה ועליו מוטו בספרדית: "ANDALUCÍA POR SÍ, PARA ESPAÑA Y LA HUMANIDAD", כלומר, אנדלוסיה לעצמה, לספרד ולמען האנושות. הסמל מבוסס על סמלה של העיר קדיס והוא אומץ בעצרת רונדה שהתקיימה ב-1918 בעיר רונדה ונקבע בחוק ב-1982. הסמל בחוקת אנדלוסיה (סעיף 6) החונטה של אנדלוסיה: סמלי אנדלוסיה (בספרדית)
וידאל

וידאל הוא שם משפחה בספרדית שפירושו: "חיים". האם התכוונתם ל... אלייש וידאל – כדורגלן ספרדי ארתורו וידאל – כדורגלן צ'ילאני גור וידאל – סופר אמריקני מיכאל וידל – ראש עיריית רמלה נסים וידאל – אסטרופיזיקאי ישראלי פול וידאל – מלחין ומנצח צרפתי רבי וידאל די טולוזא - חכם ספרדי במאה ה-14, מחבר הספר "מגיד משנה" רבי קרשקש וידאל - חכם ספרדי במאה ה-14 ויטל
אנרי גסטו

אנרי גסטו (בצרפתית: Henri Gastaut;‏ 15 באפריל 1915, מונקו - אפריל 1995), מרסיי היה נוירולוג צרפתי. אנרי גסטו למד נוירולוגיה ונוירואנטומיה באוניברסיטת מרסיי. הוא סיים את לימודי הרפואה ב-1945 וב-1953 התמנה להיות מנהל המעבדות הנוירוביולוגיות. הוא מונה לפרופסור לפתולוגיה אנטומית ב-1954 ולמנהל המרכז האזורי לילדים אפילפטיים ב-1960. ב- 1967 מונה לדיקן בית הספר לרפואה באוניברסיטת מרסיי. ב-1973 הוקמה עבורו הקתדרה לנוירופיזיולוגיה קלינית, משרה בה החזיק עד פרישתו ב-1984. מ-1957 עד 1968 הוא היה המזכיר הכללי של הליגה הבינלאומית נגד אפילפסיה תחומי המחקר העיקריים שלו היו האלקטרואנצפלוגרם ותפקודי המוח באפילפסיה. גסטו התעניין מאוד בסמיולוגיה של פרכוסים. התעניינות זו הביאה אותו לעסוק במיון סוגי הפרכוסים שהתפרסם על ידי הליגה נגד אפילפסיה ב- 1981. הוא עסק רבות באפילפסיה פוטוסנסיטיבית. וגם בפרכוסים אפילפטיים שנגרמים על ידי הפחדה. במחקריו הוא הסתמך על בסיס רחב באנטומיה וכך, כשהומצא מכשיר הטומוגרפיה ממוחשבת, הוא ניצל אותו מייד לצורך המחקרים שלו. גסטו יסד את הקולוקיום של מרסיי שנעשה לפורום מרכזי בחקר האפילפסיה. קיבל את פרס מונתיון של האקדמיה למדעים הצרפתית (Prix Monthyon) ודוקטורטים לשם כבוד מאוניברסיטאות בולוניה, לייז', אוטווה, ושאנגחאי. היה חבר של כבוד באקדמיה האמריקאית לנוירולוגיה, חבר באקדמיה המלכותית הבלגית לרפואה ובאקדמיה הלאומית הרפואית בבואנוס איירס מונחים רפואיים שקשורים בו: תסמונת גסטו: אפילפסיה פוטוסנסיטיבית תסמונת לנוקס-גסטו: תסמונת אפילפטית שמתחילה בילדות שבה בולטים במיוחד פרכוסים מיוקלוניים בלילה, הנדת ראש ואירועי נפילה. אנרי גסטו - לזכרו
סמל אראגון

סמל אראגון הוא סמלה הרשמי של הקהילה האוטונומית אראגון שבספרד. הסמל מעוצב כמגן מחולק לרבעים שמבוססים על הסמלים ההיסטוריים של מחוזות אראגון. הרבע השמאלי העליון (הקנטון) הוא סמלו של אזור סובררבה (Sobrarbe) והוא מציג שדה זהב שעליו עץ אלון עם שבעה שורשים בצבעים טבעיים. מעל העץ, צלב לטיני אדום. הרבע השני מייצג את אזור הפירנאים עם שדה כחול שבו צלב איניגו אריסטה (Iñigo Arista) כסף. הרבע השלישי מציג את צלב גאורגיוס הקדוש וסביבו ארבעה ראשים כרותים של מורים. סמל זה נקרא צלב אלקורס (Alcoraz) על שם קרב אלקורס שהתרחש במהלך הרקונקיסטה ליד וסקה ובו ניצחו הנוצרים את המורים לאחר שהתפללו לעזרתו של גאורגיוס הקדוש. הסמל משמש גם כסמלה של סרדיניה שהייתה תחת שלטון ממלכת אראגון בימי הביניים (כמו כן, קורסיקה הייתה תחת שלטון אראגון וגם היא מציגה את הראש המורי בדגלה). הרבע הרביעי הוא סמלה ההיסטורי של ממלכת אראגון, והוא מציג ארבעה פסים מאונכים אדומים על שדה זהב. מעל המגן מותקן כתר בעל שמונה פרחי חבצלת ושמונה פרחים מעוטרים בפנינים. בסיס הכתר מקושט בפנינים, אבני אודם וברקת. הסמל ידוע כבר מאז 1499 ונקבע בחוק כסמל רשמי ב-1978. מדיה וקבצים בנושא סמל אראגון בוויקישיתוף תיאור הסמל בפירוט (בספרדית) הסמל באתר דגלי העולם תיאור הקשר בין סמל סרדיניה ואראגון הסמל באתר caiaragon
עקרבנונאים

עקרבנונאים (שם מדעי: Scorpaeniformes) היא סדרה מגוונת מאוד של דגים מקריני סנפיר. זוהי אחת מחמש הסדרות הגדולות ביותר בקרב דגי הגרם. היא מכילה כ-35 משפחות, בהן מעל ל-1,320 מינים. עקרבנונאים הם דגים טורפים, הניזונים בעיקר מסרטנאים ודגים קטנים יותר. רוב המינים חיים בקרבה לקרקעית, במים רדודים יחסית, אף על פי שישנם מינים החיים במים עמוקים, בעמודת המים, ואפילו במים מתוקים. לרוב הם בעלי ראש קוצני וסנפירי חזה וזנב מעוגלים. אורכם של רוב המינים קטן מ-30 ס"מ, אולם טווח הגדלים בין המינים נע בין משפחת הכרבולניים, העשויים להגיע לאורך של 20 ס"מ, ועד לבני משפחת דגי פחם, שאורכם מגיע ל-1.8 מטרים ומשקלם ל-90 ק"ג. חלוקת העקרבנונאים למשפחות אינה מיושבת באופן סופי על ידי המדענים, וכרגע נעה בין 26 ל-35 משפחות. סדרה עקרבנונאים (Scorpaeniformes) תת-סדרת Anoplopomatoidei משפחת דגי פחם (Anoplopomatidae) תת-סדרת Cottoidei על-משפחת Cottoidea Abyssocottidae Agonidae Bathylutichthyidae קומיפוריים (Comephoridae) קוטוסיים (Cottidae) קוטומיפוריים (Cottocomephoridae) Ereuniidae Hemitripteridae Icelidae פסיכרולוטידיים (Psychrolutidae) Rhamphocottidae על-משפחת Cyclopteroidea דְּבִיקוֹנִיִּים (Cyclopteridae) דגי חילזון (Liparidae) תת-סדרת Dactylopteroidei טַיָּרִיִּים (Dactylopteridae) תת-סדרת Hexagrammoidei הקסגרמיים (Hexagrammidae) תת-סדרת Normanichthyiodei Normanichthyidae תת-סדרת Platycephaloidei Bembridae Hoplichthyidae Parabembridae שְׁטַח-רֹאשִׁיִּים (Platycephalidae) תת-סדרת Scorpaenoidei Apistidae כַּרְבּוֹלָנִיִּים (Aploactinidae) Caracanthidae Congiopodidae Eschmeyeridae Gnathanacanthidae Neosebastidae Pataecidae קִלְּשׁוֹנִיִּים (Peristediidae) Perryenidae Plectrogenidae עַקְרַבְנוּנִיִּים (Scorpaenidae) ורדוניים (Sebastidae) Setarchidae אבנוניים (Synanceiidae) טטררוגיים (Tetrarogidae) טְרִיגְלִיִּים (Triglidae) מדיה וקבצים בנושא עקרבנונאים בוויקישיתוף עקרבנונאים, באתר ITIS (באנגלית) עקרבנונאים, באתר NCBI (באנגלית) עקרבנונאים, באתר Animal Diversity Web (באנגלית) עקרבנונאים, באתר האנציקלופדיה של החיים (באנגלית) עקרבנונאים, באתר GBIF (באנגלית) עקרבנונאים, באתר אנציקלופדיה בריטניקה (באנגלית) Scorpion fishes and sculpins מאתר www.biokids.umich.ed סדרת העקרבנונאים מאתר פישבייס
סן לורנצו (רומא)

סן לורנצו (באיטלקית: San Lorenzo) הוא רובע ברומא בירת איטליה. אוכלוסייתו מונה כ-9,000 תושבים. ב-19 ביולי 1943 הופצץ הרובע בהפצצה אווירית על ידי בעלות הברית ונפגע קשות. בהפצצות נהרגו כ-3,000 איש, מהם זוהו 1,377, וכן כ-11,000 פצועים. עד היום מתקיים ב-19 ביולי בכל שנה טקס לציון הפצצת סן לורנצו, למרות שהיו עוד מספר רבעים שהופצצו ברומא בתאריכים אחרים. הרובע שהיה ברובו מאוכלס על ידי פועלי רכבת ואנשי המעמד הנמוך, מאכלס כיום סטודנטים רבים בעיקר בשל קרבתו לאוניברסיטה "לה ספיאנצה" ולבית החולים שלה פוליקליניקו אומברטו I. ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
תקר

המונח "פנצ'ר" מפנה לכאן. לערך העוסק בלהקת פופ ישראלית, ראו פנצ'ר (להקה). תֶּקֶר, נֶקֶר או פָּנְצֶ'ר הוא נקב בגלגל. מקור המילה פנצ'ר הוא עיוות המילה באנגלית puncture (ניקוב). תקר יכול לקרות רק בגלגלים המבוססים על מילוי אוויר. בגלגלים כאלו יש צמיג עשוי גומי קשיח ומחוספס הבא במגע עם הכביש. הצמיג מלא באוויר בלחץ, או בפנימית עדינה יותר הנמצאת בתוך הצמיג ומלאה באוויר. חפץ חד כגון מסמר עשוי לחדור את הצמיג בלי להסב לו נזק משמעותי, ולפוצץ את הפנימית, או ליצור קרע בצמיג ללא פנימית, כך שהאוויר הכלוא בגלגל משתחרר. מצב זה קרוי תקר. תת-לחץ אוויר בצמיגים מגדיל את הסיכוי לתקר, בייחוד כאשר הרכב עמוס. בכלי רכב מסוימים, למשל אופניים לגיל הרך, עשויים הצמיגים גומי מלא, ואין בהם אפשרות לתקר. חסרונותיהם של צמיגים מגומי מלא הם משקלם הגבוה יותר ויכולת בלימת הזעזועים הפחותה בהשוואה לצמיגים מלאים אוויר. בהשאלה משמש המושג גם לכל תקלה בלתי צפויה. כיום ישנם סוגי דבק מיוחדים ("ג'יפה" בלשון העם) שניתן להחדיר לצמיג או לפנימית, המונעים תקרים על ידי סתימת חורים (קטנים מספיק), תוך כדי סיבוב הגלגל בנסיעה. ניתן גם להשתמש בהם לצורך תיקון לאחר היווצרות התקר. אמצעי המשמש למניעת תקרים באופניים הוא ה"פס-גומי" - יריעת גומי ברוחב הצמיג, המושחל בין הפנימית לצמיג, ומונע את ניקוב הפנימית על ידי קוצים החודרים דרך הצמיג. באין פס-גומי ייעודי, ניתן להשתמש בפנימית ישנה, חתוכה לצורת רצועה מעגלית.